open-index/open-wikipedia-markdown huggingface dataset:
Ελίζαμπεθ Σουάν

Η **Ελίζαμπεθ Σουάν** *(αργότερα Ελίζαμπεθ Τέρνερ) *είναι ένας φανταστικός χαρακτήρας που εμφανίζεται στις πρώτες τρεις ταινίες της σειράς *Πειρατές Της Καραϊβικής*. Εμφανίζεται στις ταινίες Οι πειρατές της Καραϊβικής: Η κατάρα του μαύρου μαργαριταριού, Οι πειρατές της Καραϊβικής: Το σεντούκι του νεκρού και Οι πειρατές της Καραϊβικής: Στο τέλος του κόσμου. Ενσαρκώνεται από την ηθοποιό Κίρα Νάιτλι και ως παιδί από την ηθοποιό Lucinda Dryzek. Χρησιμοποιεί το ψευδώνυμο Ελίζαμπεθ Τέρνερ το οποίο ωστόσο αργότερα γίνεται το πραγματικό όνομά της, όταν παντρεύεται τον επίσης φανταστικό χαρακτήρα Γουίλ Τέρνερ (Ορλάντο Μπλουμ).

## Προσωπικότητα
Η Ελίζαμπεθ Σουάν παρουσιάζεται ως μία ενθουσιώδης, έξυπνη κι ανεξάρτητη προσωπικότητα, της οποίας η ομορφιά είλκυε τους Will Turner, James Norrington, Sao Feng και Jack Sparrow. Ωστόσο, εκείνη ανταπέδωσε τα αισθήματα του Will Turner μόνο, εάν και αισθανόταν κάποια έλξη προς τον Jack Sparrow, διατηρώντας παράλληλα στενή φιλία με τον James Norrington. Κατά τη διάρκεια των ταινιών, μεταμορφώνεται από μία νέα κοπέλα σε μία γενναία γυναίκα πειρατή. Η πειρατεία κι η ζωή στην θάλασσα πάντα την συνάρπαζαν, αλλά συχνά ένιωθε αποστροφή από την επιθετική και άγρια φύση των πειρατών, ιδίως αυτής του Jack Sparrow ο οποίος απέδρασε από το Port Royal εις βάρος της, αν κι εκείνη αισθανόταν ευγνώμων που της έσωσε τη ζωή. Ακόμη κι αφότου εντάθηκε στο πλήρωμα του Μαύρου Μαργαριταριού, διατήρησε τους ευγενικούς τρόπους της, καθώς και την πίστη και αφοσίωση στα αγαπημένα της πρόσωπα.

Η Ελίζαμπεθ προσαρμόστηκε εύκολα στη πειρατεία, έχοντας ηγετικές ικανότητες, μαθαίνοντας γρήγορα τη ναυτική τέχνη κι έχοντας ένα έμφυτο ταλέντο για στρατηγική μάχης, έχοντας επινοήσει αμυντικούς κι επιθετικούς ελιγμούς απέναντι στους ανταγωνιστές της. Έμαθε ξιφασκία από τον William Turner κι ήταν ικανή να αμύνεται ενάντια σε έναν αριθμό εχθρών, παλεύοντας με δύο σπαθιά ταυτοχρόνως, μα επίσης χρησιμοποιούσε σπαθί Jian κι επίσης κουβαλούσε μία πληθώρα άλλων όπλων μαζί της όπως μαχαίρια, πυροβόλα όπλα και κάτι που μοιάζει με χειροβομβίδα.

Εκφράζει τη γνώμη της ελεύθερα ακόμη κι εάν αυτό προσβάλλει τους άλλους. Για παράδειγμα, αποκαλεί έναν επικίνδυνο εχθρό, τον Sao Feng, δειλό. Ως Βασίλισσα των Πειρατών, αποδείχτηκε χαρισματική αρχηγός, εμπνέοντας τους άλλους πειρατές - άρχοντες να πολεμήσουν τον στόλο του Cutler Beckett. Η σκοτεινή της πλευρά όμως φάνηκε όταν θυσίασε τον Jack Sparrow στο Kraken ώστε εκείνη και τον πλήρωμα να αποδράσουν. Ωστόσο, αυτή της η πράξη της προκάλεσε τόσες τύψεις ώστε σχεδόν τερμάτισε τη σχέση της με τον William Turner κι αργότερα βοηθάει να σωθεί ο Jack Sparrow από το σεντούκι του Davy Jones.

## Παραπομπές


Κατηγορία:Φανταστικοί χαρακτήρες
Κατηγορία:Βρετανοί φανταστικοί χαρακτήρες
Νικόλαος Καλύβας

Ο **Νικόλαος Καλύβας** (Σχωριάδες, 1900 - 24 Ιανουαρίου 1944) υπήρξε Έλληνας συνδικαλιστής στην περίοδο του Μεσοπολέμου, στη συνέχεια υποστηρικτής της δικτατορίας Μεταξά και συνεργάτης της Ναζιστικής Γερμανίας κατά την Κατοχή της Ελλάδας 1941-1944.

## Βιογραφία
Γεννήθηκε στους Σχωριάδες της Βόρειας Ηπείρου και φοίτησε στο Γαλλικό Λύκειο της Κωνσταντινούπολης.

Τον Αύγουστο 1941 ο  Καλύβας (έχοντας εγκατασταθεί στην Αθήνα),  διορίσθηκε  από την κατοχική κυβέρνηση Γενικός Γραμματέας  της Εθνικής (Γενικής) Συνομοσπονδίας Εργατών Ελλάδος, ως φίλα προσκείμενος στον Υπουργό Εργασίας της κυβερνήσεως Τσολάκογλου, Α. Λιβιεράτο., στη θέση του Γιάννη Καλομοίρη, ο οποίος δεν παρέλειψε να διαμαρτυρηθεί για την παύση του στον ίδιο τον Μουσολίνι.

Για να απαλύνει το στίγμα του "διορισμένου" από την κατοχική κυβέρνηση, ο Καλύβας και η " συνδικαλιστική" ομάδα του διοργάνωναν ψευδεπίγραφα εθνικά συνέδρια της ΓΣΕΕ (ΕΣΕΕ) και των Εργατικών Κέντρων, στα οποία πετύχαιναν την πλειοψηφία. Δεν κατόρθωσαν, όμως, να επικρατήσουν στα πρωτοβάθμια σωματεία..

Από τις 2 Δεκεμβρίου 1942 μέχρι τις 7 Απριλίου 1943, ο Ν. Καλύβας ήταν Υφυπουργός Εργασίας στην κυβέρνηση Π. Λογοθετόπουλου.

Από την 1η Δεκεμβρίου 1943, ο Ν. Καλύβας  διορίσθηκε  Υφυπουργός Εργασίας στην κυβέρνηση Ιωάννη Ράλλη..

Το πρωί της 24ης Ιανουαρίου 1944 ο Καλύβας φονεύθηκε από μέλος της Ο.Π.Λ.Α.. Αιτία φαίνεται πως ήταν το ότι συνέπραξε  στη θέσπιση  νόμου που καταργούσε τη νομοθετική  απαγόρευση απολύσεων εργαζομένων, που είχε  θεσπίσει  η προηγούμενη κατοχική κυβέρνηση Τσολάκογλου. Συγκεκριμένα, με τον ν. 424/28-8-1941 επιτρεπόταν η απόλυση εργαζομένου μόνο εφόσον ο εργοδότης αντικειμενικώς δεν ήταν σε θέση να συνεχίσει τις εργασίες του και υπό την προϋπόθεση ότι θα χορηγούταν σχετική άδεια (απολύσεως) από τον Υπουργό Εργασίας. Με τον ν. 1038/20-12-1943 καταργήθηκαν οι περιορισμοί στις απολύσεις εργαζομένων και τέθηκαν ως προϋποθέσεις, για να έχουν οι απολυθέντες δικαίωμα λήψεως ενός μικρού επιδόματος, αφενός η εγγραφή τους σε ένα ειδικό Γραφείο Εργασίας, που ιδρύθηκε τότε, και αφετέρου το να αποδεχθούν οποιαδήποτε εργασία τους προσφερόταν.. 

Για τον φόνο του κατηγορήθηκε το μέλος του Εργατικού Ε.Α.Μ. Σταμάτης Μαστρογιαννάκος, που, δύο μέρες πριν, είχε απευθύνει προς τον Καλύβα την απειλή ότι αν θεσπισθεί ο νόμος αυτός, τότε ο ίδιος και τα παιδιά του θα μπουν  στη «μαύρη λίστα» της ΟΠΛΑ. Η κατηγορία κατά του Μαστρογιαννάκου βασίσθηκε σε κατάθεση αυτόπτη μάρτυρα, ο οποίος ανακάλεσε την κατάθεσή του, όταν απειλήθηκε από τον κρατούμενο Μαστρογιαννάκο μέσω του Φώτη Μακρή (ο οποίος διετέλεσε αργότερα  Πρόεδρος της ΓΣΕΕ).

## Παραπομπές


## Πηγές
*Κατοχικές κυβερνήσεις 1941-1944 https://web.archive.org/web/20160530143423/http://thehistoryofgreece.blogspot.gr/2013/10/1941-1944.html
*Η εκτέλεση του Ν. Καλύβα από την ΟΠΛΑ http://metwpoistorias.blogspot.gr/2010/01/1944.html

Κατηγορία:Έλληνες συνδικαλιστές
Κατηγορία:Έλληνες υφυπουργοί Εργασίας
Κ
Κατηγορία:Εκτελεσθέντες της ΟΠΛΑ
Στήλες της βυζαντινής Κωνσταντινούπολης

[413x413px|Η στήλη του [Κωνσταντίνος Α΄|Κωνσταντίνου Α΄ από πορφυρίτη στην Κωνσταντινούπολη σήμερα.|thumb]]
Η Κωνσταντινούπολη ως Νέα Ρώμη ακολούθησε τη ρωμαϊκή παράδοση και όσον αφορά την ανέγερση **τιμητικών στηλών** για χάρη αυτοκρατόρων και αυτοκρατειρών. 

## Ιστορικό
Ουσιαστικά πρόκειται για μια παράδοση, η οποία ξεκίνησε το 113 μ.Χ. στη Ρώμη, όταν ο αυτοκράτορας Τραϊανός ανήγειρε θριαμβική στήλη ύψους 35 περίπου μέτρων στο φόρουμ που φέρει το όνομά του, ως ανάμνηση των νικηφόρων εκστρατειών του στη Δακία. Τη σχετική παράδοση "μεταφύτευσε" ανάμεσα σε άλλες ο ίδιος ο Κωνσταντίνος Α΄, καθώς οι πρώτες στήλες, που κατασκευάζονται στην Κωνσταντινούπολη είναι αυτές του ίδιου του Κωνσταντίνου Α΄ και της μητέρας του Ελένης. Στήλες θα ανεγείρονται στην Κωνσταντινούπολη για τους επόμενους δύο αιώνες, αλλά στη συνέχεια η παράδοση αυτή ατονεί και εγκαταλείπεται.

## Κατάλογος τιμητικών στηλών της Κωνσταντινούπολης
# Στήλη της Αγίας Ελένης
# Στήλη του Κωνσταντίνου Ζ´
# Στήλη του Λέοντα Α΄
# Στήλη της Ευδοξίας
# Στήλη του Ιουστινιανού
# Στήλη του Κωνσταντίνου Α΄
# Στήλη του Θεοδοσίου Α΄
# Στήλη του Αρκαδίου
# Στήλη του Μαρκιανού
# Στήλη των Γότθων
# Τρικάρηνος Όφις

## Αρχειακό υλικό

Obelisk of Theodosius, the Serpent Column, Column of Constantine - André Thevet, Constantinople, 1556.jpg| Αναπαράσταση του 1556 των μνημείων του Ιπποδρόμου. Από αριστερά προς τα δεξιά, Οβελίσκος του Θεοδόσιου, Τρικάρηνος Όφις, Κίονας του Κωνσταντίνου
Column of Constantine, Obelisk of Theodosius, the Serpent Column, Column of Arcadius - Salomon Schweigger, Constantinople, 1608.jpg|Κίονας του Κωνσταντίνου, Οβελίσκος του Θεοδόσιου, ο Τρικάρηνος Όφις, ο Κίονας του Αρκαδίου (1608)
Serpent Column, Constantine's column, Marcian's column - Sr. G. Wheler, Constantinople, 1729.jpg|Τρικάρηνος Όφις, ο Κίονας του Κωνσταντίνου, και ο Κίονας του Μαρκιανού (1729)
Obelisk of Theodosius, Serpent Column, Column of Constantine, José Moreno, 1784.jpg|Οβελίσκος του Θεοδόσιου, Τρικάρηνος Όφις, Κίονας του Κωνσταντίνου (1784)


## Παραπομπές


## Πηγές
*  
* Theodorus, Preger (1901). *Scriptores Originum Constantinopolitanum*. Λειψία: B. G. Teubneri
* Gilbert Dagron (2001). *Η γέννηση μιας πρωτεύουσας. Η Κωνσταντινούπολη και οι θεσμοί της (330-451).* Αθήνα: Μ.Ι.Ε.Τ.

Κατηγορία:Ιστορία της Κωνσταντινούπολης
*
Αρχοντία της Δαλματίας

Η **Αρχοντία ή Αρχοντάτο της Δαλματίας** ήταν διοικητική διαίρεση, κατώτερη από το Θέμα, της Βυζαντινής Αυτοκρατορίας στην σημερινή Κροατία. Διοικητής ήταν ο "Άρχοντας" ο οποίος ανήκε στην τάξη των σπαθαρίων. 

Δημιουργήθηκε ανάμεσα στα 806 - 810 ή κατά άλλους ανάμεσα στα 842/3 - 856 και διατηρήθηκε έως το 870 που έγινε ανεξάρτητο θέμα, το Θέμα Δαλματίας με πρωτεύουσα τη σημερινή Ζαντάρ.

Είναι γνωστός ο άρχων Θεοφύλακτος από σφραγίδα του που έχει βρεθεί στην Κόρινθο.

## Παραπομπές


Κατηγορία:Αρχοντάτα της Βυζαντινής Αυτοκρατορίας
Κατηγορία:Μεσαιωνική Κροατία
Κρίτων Χρυσοχοΐδης

Ο **Κρίτων Χρυσοχοΐδης** (γενν. Καβάλα, 1948) είναι ιστορικός, βυζαντινολόγος, ομότιμος Διευθυντής Ερευνών στο Ινστιτούτο Ιστορικών Ερευνών του Εθνικού Ιδρύματος Ερευνών, όπου από το 1980 ώς το 2015 διηύθυνε το πρόγραμμα Αρχειακών, Διπλωµατικών και Παλαιογραφικών Ερευνών, καθώς και τη σειρά Αθωνικά Σύμμεικτα.

Κύριο πεδίο έρευνάς του είναι οι αρχειακές και παλαιογραφικές έρευνες, η Βυζαντινή και πρώιµη µεταβυζαντινή Αγιολογία, καθώς και η ιστορία των βυζαντινών και μεταβυζαντινών εκκλησιαστικών θεσμών και του μοναχισμού, με έμφαση στην ιστορία του Αγίου Όρους.

## Κυριώτερες δημοσιεύσεις
* Το Άγιον Όρος στα χρόνια της Απελευθέρωσης
* Το Άγιον Όρος στον 16ο αιώνα. Νύξεις και αιτούμενα
* Χειρόγραφες πηγές της εκκλησιαστικής ιστορίας στη Γεννάδειο
* Cenobio e deserto nella tradizione monastica bizantina
* Άθως και Ρωσία (15ος-18ος αιώνας). Ιδεολογήματα και πραγματικότητες (Μια προσέγγιση)
* Dall’ eremo al cenobio: storia e tradizioni delle origini del monachesimo athonita, Atanasio e il monachesimo al Monte Athos, Comunità di Bose, Magniano 2005, 27-45.
* Ο Παχώμιος Ρουσάνος στον Άθω, Παχώμιος Ρουσάνος Τετρακόσια πενήντα χρόνια από την κοίμησή του (+1553), Πρακτικά διεθνούς επιστ. συνεδρίου, Αθήνα 2005, 203-228.
* The Portaitissa icon of Iviron monastery and the cult of the Virgin on Mount Athos, M. Vassilaki (ed.), Images of the Mother of God. Perceptions of the Theotokos in Byzantium, Aldershot 2004, 133-142.
* Ιερά αποδημία. Το προσκυνηματικό ταξίδι στους Αγίους Tόπους στα μεταβυζαντινά χρόνια, Το ταξίδι από τους αρχαίους έως τους νεότερους χρόνους, Αθήνα 2003, 99-110.
* Το βιβλιογραφικό εργαστήριο της μονής Ιβήρων στις πρώτες δεκαετίες του 16ου αι., Η Ελληνική Γραφή κατά τους 15ο και 160 αι., Αθήνα 2000, 523-568.
* Το Άξιον Εστίν. Ιστορία-Λατρεία, Το Άξιον Εστίν. Παναγία η Καρυώτισσα, η εφέστια εικόνα του Πρωτάτου, Άγιον Όρος 1999, 7-17 και 31-33.
* Ο μητροπολίτης Σερρών Γεννάδιος (ante 1510-1540), Οι Σέρρες και η περιοχή τους. Απó την αρχαία στη μεταβυζαντινή κοινωνία, τ.2, Σέρρες 1998, 537-556.
* Tα οικονομικά των επισκόπων στις πρώτες δεκαετίες του 16ου αιώνα και η περίπτωση του Γενναδίου Σερρών
* Σχεδίασμα των εν Ελλάδι εκκλησιαστικών αρχείων
* Παλαιογραφικά Ύδρας, Σύμμεικτα 3 (1979), 179-195.
* Το μετόχι του Παναγίου Τάφου στην Κεφαλονιά (τέλη 16ου αι.)
* Παραδόσεις και πραγματικότητες στο Aγιο Όρος στα τέλη 15oυ καi τις αρχές 16oυ αιώνα
* Ιερά Μονή Καρακάλλου. Κατάλογος του Αρχείου, Αθωνικά Σύµµεικτα 1, Αθήνα 1985 (σε συνεργασία µε τον Π. Γουναρίδη)
* Έντυπες Ακολουθίες Αγίων
* Οδηγός εκθέσεως κειμηλίων Ιεράς Μονής Οσίου Ξενοφώντος

## Παραπομπές


## Εξωτερικοί σύνδεσμοι
* http://agioritikesmnimes.blogspot.gr/2011/11/292.html

Κατηγορία:Έλληνες ιστορικοί του 20ού αιώνα
Κατηγορία:Έλληνες βυζαντινολόγοι
Αγία Τριάδα Άρτας

Η **Αγία Τριάδα** είναι ένα χωριό του Δήμου Αρταίων με 134 μόνιμους κατοίκους (απογραφή 2011), στον κάμπο της Άρτας. Το χωριό βρίσκεται δίπλα στον ποταμό Άραχθο, απέχει από την πόλη περίπου 2 χιλιόμετρα και αποτελεί τμήμα της δημοτικής κοινότητας Άρτας.
## Ιστορία
Το χωριό πήρε το ονομά του από την παλαιά εκκλησία της Αγίας Τριάδας που υπήρχε στην περιοχή. Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στην εκκλησία. Σύμφωνα με αυτή την πηγή, οι κάτοικοι των Κεραματών εκκλησιάζονταν στο ναό της Αγίας Τριάδας, στον οποίο ιερουργούσε 1 εφημέριος.
## Πληθυσμός

## Διοικητικές μεταβολές
Ο οικισμός αναγνωρίστηκε το 1940 και εντάχθηκε στον Δήμο Αρταίων.
## Τοποθεσία και πρόσβαση
Το χωριό γειτνιάζει με τις Κεραμάτες και την πόλη της Άρτας.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Αγια Τριαδα Αρτας
Κατηγορία:Δήμος Αρταίων
Κομεντίολος (αδελφός του Φωκά)

Ο **Κομεντίολος** (πέθανε 610/611) ήταν αδελφός του βυζαντινού αυτοκράτορα Φωκά (βασίλεψε 602-610).

Τίποτα δεν είναι γνωστό από την πρώιμη ζωή του εκτός από το ότι ήταν γιος της Δομεντζίας, μαζί με τον Φωκά και τον μετέπειτα *[[μάγιστρος|magister officiorum]]* Δομεντζίολο. Ανυψωμένος από τον Φωκά στο αξίωμα του πατρικίου και τη θέση του *[[μάγιστρος|magister militum]]*, ήταν υπεύθυνος για τον ανατολικό στρατό της Βυζαντινής Αυτοκρατορίας που αντιμετώπιζε την Περσική Αυτοκρατορία των Σασσανιδών όταν ο Φωκάς ανατράπηκε και εκτελέστηκε από τον Ηράκλειο (β. 610-641) το 610.

Ο Κομεντίολος αρνήθηκε να αναγνωρίσει την ανάρρηση του Ηράκλειου, και, φέρνοντας πίσω τα στρατεύματα στις χειμερινές βάσεις του στην Άγκυρα, σκόπευε να επιτεθεί στην Κωνσταντινούπολη και να εκδικηθεί το θάνατο των αδελφών του Φωκά και Δομεντζίολο. Ο Ηράκλειος έδωσε χάρη στον ανιψιό του, τον γιο του Δομεντζίολου (ονομαζόταν επίσης Δομεντζίολος), και έστειλε το σεβαστό πρώην στρατηγό Φιλιππικό ως απεσταλμένο. Ο Κομεντίολος φυλάκισε τον Φιλιππικό και απείλησε να τον εκτελέσει, αλλά ο ίδιος δολοφονήθηκε από τον πατρίκιο Ιουστίνο (τέλη του 610 ή 611). Η εξέγερση, και μαζί με αυτή μια σοβαρή απειλή για την ακόμη επισφαλή διατήρηση του Ηράκλειου στην εξουσία, πέθανε μαζί του.

## Παραπομπές


## Πηγές

*
*

Κατηγορία:Βυζαντινοί στρατηγοί
Κατηγορία:Βυζαντινοί του 7ου αιώνα
Κατηγορία:Βυζαντινοί Πατρίκιοι
Στήλη της Αγίας Ελένης

thumb|Χάρτης του κέντρου της βυζαντινής Κωνσταντινούπολης.
**Η στήλη της [[Αγία Ελένη|Αγίας Ελένης]]** ήταν τιμητική στήλη την οποία ανήγειρε ο Κωνσταντίνος Α΄, προκειμένου να τιμήσει τη μητέρα του στην οποία είχε απονείμει νωρίτερα τον τίτλο της Αυγούστας. Η στήλη ήταν από πορφυρίτη λίθο και στην κορυφή της είχε τοποθετηθεί το άγαλμα της Αυγούστας. Η ονομασία "Αυγουσταίον" της κεντρικής πλατείας μεταξύ της Αγίας Σοφίας και του Ιερού Παλατίου, όπου είχε τοποθετηθεί η στήλη, οφείλει την ονομασία της στη στήλη. Οι αναφορές των βυζαντινών πηγών στη στήλη της Αγίας Ελένης είναι περισσότερο από πενιχρότατες και γι' αυτό δεν είναι γνωστές ούτε λεπτομέρειες για τη μορφή της, ούτε για το ακριβές σημείο του Αυγουσταίου, όπου ορθωνόταν.

## Βιβλιογραφία
* Theodorus, Preger (1901). *Scriptores Originum Constantinopolitanum*. Λειψία: B. G. Teubneri, Ι, 138.
* 

Κατηγορία:Μνημειακές στήλες στην Κωνσταντινούπολη
Δεκαετία 2010

Η **Δεκαετία του 2010** ήταν η δεκαετία του γρηγοριανού ημερολογίου η οποία ξεκίνησε την 1η Ιανουαρίου 2010 και τελείωσε την 31η Δεκεμβρίου 2019.

Κατηγορία:Δεκαετίες
*
Άγιος Γεώργιος Γλυκορρίζου Άρτας

Ο **Άγιος Γεώργιος** είναι οικισμός της  δημοτικής κοινότητας,  δημοτικής ενότητας και δήμου Αρταίων, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.
## Γεωγραφία
Ο Άγιος Γεώργιος είναι πεδινός οικισμός στο νότιο τμήμα του νομού Άρτας, στην ανατολική όχθη του Αράχθου, πάνω στην επαρχιακή οδό που συνδέει την Άρτα με το Κομμένο, στις ΒΑ. ακτές του Αμβρακικού και σε μέσο σταθμικό υψόμετρο 30. Απέχει 6 χλμ. περίπου Ν.ΝΑ. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στον δήμο Αρταίων.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς , 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Στήλη του Λέοντα Α΄

Η **στήλη του [[Λέων Α΄|Λέοντα Α΄]]** (457-474) ανεγέρθηκε από την αδελφή του, Ευφημία, στο ανατολικό τμήμα του Αυγουσταίου. Συγκεκριμένα η στήλη βρισκόταν μπροστά από τη Σύγκλητο, στην περιοχή που ονομαζόταν Πιττάκια (ή Πιττάκης) και κατά πάσα πιθανότητα γειτνίαζε με τη στήλη της αυτοκράτειρας Ευδοξίας. Η στήλη στηριζόταν σε βαθμιδωτή βάση και στεκόταν όρθια στη θέση της τουλάχιστον μέχρι τα τέλη του 10ου αιώνα, καθώς αναφέρεται στα *[[Πάτρια Κωνσταντινουπόλεως|Πάτρια]]*. Εκτός από κάποιες παραδόσεις, που αναφέρουν τα *[[Πάτρια Κωνσταντινουπόλεως|Πάτρια]]*, δεν είναι γνωστή καμία άλλη πληροφορία για τη μορφή ή την τύχη της στήλης.

## Παραδόσεις γύρω από τη στήλη
Σύμφωνα με τα *[[Πάτρια Κωνσταντινουπόλεως|Πάτρια]]* η στήλη του Λέοντα Α΄ ανεγέρθηκε στο σημείο που βρισκόταν, γιατί αυτό γειτνίαζε με το σπίτι της αδελφής του Λέοντα, Ευφημίας, την οποία ο αυτοκράτορας επισκεπτόταν σε εβδομαδιαία βάση. Η τακτική δημόσια παρουσία του αυτοκράτορα στο σημείο εκείνο πιθανώς ενθάρρυνε τους πολίτες τόσο της πρωτεύουσας, όσο και της υπόλοιπης αυτοκρατορίας να εναποθέτουν "πιττάκια", δηλαδή επιστολές, στα σκαλοπάτια της βάσης της στήλης. Μέσα από τα πιττάκια οι πολίτες έθεταν υπόψη του αυτοκράτορα τα παράπονα ή τα αιτήματά τους. Αυτός είναι και ο λόγος για τον οποίο και η γύρω περιοχή πήρε την ονομασία "Πιττάκια" ή "Πιττάκης".

## Παραπομπές - Βιβλιογραφία
*  
* Theodorus, Preger (1901). *Scriptores Originum Constantinopolitanum*. Λειψία: B. G. Teubneri, ΙΙ, 166-167.

Κατηγορία:Μνημειακές στήλες στην Κωνσταντινούπολη
Κοινοβουλευτική Συνέλευση της Μεσογείου

Η **Κοινοβουλευτική Συνέλευση της Μεσογείου** (PAM) είναι ένας διεθνής οργανισμός που ιδρύθηκε το 2005, μετά από δεκαπέντε χρόνια συνεργασίας μεταξύ των κρατών της περιοχής της Μεσογείου. Η συνεργασία επικεντρώθηκε σε θέματα κοινού ενδιαφέροντος, όπως η πολιτική, η κοινωνία, η οικονομία και περιβαλλοντικά ζητήματα. Τα μέλη αυτής της οργάνωσης έχουν συζητήσει τα θέματα αυτά σε περιοδικές διασκέψεις για την Ασφάλεια και τη Συνεργασία, η πρώτη από τις οποίες πραγματοποιήθηκε το 1990 και αναπτύχθηκε υπό την αιγίδα της Παγκόσμιας Κοινοβουλευτικής Ένωσης.

## Δραστηριότητα
Ο κύριος στόχος της Κοινοβουλευτική Συνέλευση της Μεσογείου είναι να σφυρηλατήσουν την πολιτική, οικονομική και κοινωνική συνεργασία μεταξύ των κρατών μελών, προκειμένου να βρούνε κοινές λύσεις στις προκλήσεις που αντιμετωπίζει η περιοχή, και να δημιουργήσει ένα χώρο ειρήνης και ευημερίας για την ένταξη της του πληθυσμού της Μεσογείου. Η Κοινοβουλευτική Συνέλευση είναι ανοιχτή αποκλειστικά στις χώρες της Μεσογείου, οι οποίες εκπροσωπούνται. Αυτό αντικατοπτρίζεται στη σύνθεση του Προεδρείου και της εναλλασσόμενης προεδρίας. Ο σημερινός Πρόεδρος του PAM είναι ο γερουσιαστής Δρ Mohamed Cheickh Biadillah του Μαρόκου. Κάθε εθνική αντιπροσωπεία έχει πέντε μέλη με δικαίωμα ψήφου. Η Κοινοβουλευτική Συνέλευση διεξάγει το μεγαλύτερο μέρος των εργασιών της εντός τριών μόνιμων επιτροπών. Οι μόνιμες επιτροπές επικεντρώνονται σε τρεις στρατηγικούς τομείς. Η πρώτη μόνιμη επιτροπή είναι αφιερωμένο στη πολιτική και την ασφάλεια της συνεργασίας, η δεύτερη επικεντρώνεται στην οικονομική, κοινωνική και περιβαλλοντική ζωή, ενώ η τρίτη μόνιμη επιτροπή εξετάζει το διάλογο μεταξύ των πολιτισμών και των ανθρωπίνων δικαιωμάτων. Η Κοινοβουλευτική Συνέλευση της Μεσογείου μπορεί επίσης να συστήσει επιτροπή ή ειδική ομάδα εργασίας για συγκεκριμένα θέματα, όπως η Μέση Ανατολή, η μετανάστευση, το ελεύθερο εμπόριο, την τρομοκρατία, την κλιματική αλλαγή, και άλλοι.

## Μέλη
*                               
* 
*                                   
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Διοίκηση
Γενικός Γραμματέας είναι ο Σέρτζιο Πιάτσι (Ιταλός) από την 1η Ιουλίου 2007 και πρόεδρος της Συνέλευσης ο Καρίμ Αμπντέλ Καρίμ Νταρβίς (Αιγύπτιος), από τις 21 Φεβρουαρίου 2020.

Κατηγορία:Διεθνείς οργανισμοί
Αρχοντία της Κύπρου

Η **Αρχοντία ή Αρχοντάτο της Κύπρου** ήταν διοικητική διαίρεση, κατώτερη από το Θέμα, της Βυζαντινής Αυτοκρατορίας στην σημερινή Κύπρος. Διοικητής ήταν ο "Άρχοντας" ο οποίος ανήκε στην τάξη των αυτοκρατορικών σπαθαρίων.

Δημιουργήθηκε τον 8ο αιώνα και αντικαταστάθηκε από το Θέμα Κύπρου τον 10ο αιώνα όταν και απελευθερώθηκε από τους Άραβες. Κατά τους 9ο και 10ο αιώνα όταν η Κύπρος είχε κατακτηθεί από τους Άραβες συνεχιζόταν να διορίζεται βυζαντινός άρχων, από αυτή την περίοδο έχουν βρεθεί σφραγίδες οχτώ αρχόντων (διοικητών), όπως επίσης και σφραγίδες διοικητών, άρχων, του 8ου και 9ου αιώνα.

Γνωστοί Άρχοντες ήταν οι :
* Θεοδόσιος, περίπου 9ος ή 10ος αιώνας
* Σταυράκιος, 9ος αιώνας.

## Παραπομπές


Κατηγορία:Αρχοντάτα της Βυζαντινής αυτοκρατορίας
Κατηγορία:Μεσαιωνική ιστορία της Κύπρου
Ρόμπερτ Γκουλντ Σόου

Ο **Ρόμπερτ Γκούλντ Σόου** (αγγ. *Robert Gould Shaw*)(10 Οκτωβρίου 1837-18 Ιουλίου 1863) ήταν στρατιώτης και μετέπειτα Συνταγματάρχης του Ενωτικού Στρατού κατά τη διάρκεια του Αμερικανικού Εμφυλίου Πολέμου. Απόγονος πλούσιας οικογένειας, η οποία ήταν μέλος του κινήματος κατά της δουλείας των έγχρωμων στην Αμερική, ανέλαβε τη διοίκηση του 54ου Εθελοντικού Συντάγματος Πεζικού της Μασαχουσέτης, το οποίο ήταν ο πρώτος σχηματισμός του αμερικανικού στρατού που αποτελείτο από έγχρωμους στρατιώτες. Κατά τη διάρκεια της δεύτερης πολιορκίας του Οχυρού Βάγκνερ, ενώ οδηγούσε τη μονάδα του σε επίθεση, σκοτώθηκε από εχθρικά πυρά. Παρέμεινε γνωστός και για τα 200 γράμματα που έστειλε στην οικογένεια του κατά τη διάρκεια του πολέμου και που βρίσκονται σε βιβλιοθήκη του Πανεπιστημίου του Χάρβαρντ.

## Εικόνες


File:Houghton_-_Shaw_-_MS_Am_1910_(38)_-_full.jpg|Γράμμα του Ρόμπερτ στον πατέρα του (1861)
File:The_Storming_of_Ft_Wagner-lithograph_by_Kurz_and_Allison_1890.jpg|Απεικόνιση της δεύτερης πολιορκίας του Οχυρού Βάγκνερ (ο Ρόμπερτ Σόου απεικονίζεται δίπλα σε ένα έγχρωμο στρατιώτη που κρατά την αμερικανική σημαία, τραυματίας)
File:Robert_Gould_Shaw_Memorial_-_detail.jpg|Μνημείο προς τιμήν του Ρόμπερτ Σόου και του 54ου Εθελοντικού Συντάγματος Πεζικού της Μασαχουσέτης
 

## Δείτε επίσης

*Δόξα (ταινία, 1989)

## Πηγές

*Fifty-fourth Massachusetts Infantry
*Shaw, Robert Gould, 1837-1863. Robert Gould Shaw letters to his family and other papers: Guide. Houghton Library, Harvard College Library

κατηγορία:Αμερικανικός Εμφύλιος Πόλεμος
Κατηγορία:Αμερικανοί στρατιωτικοί
Άγκνια Μπαρτό

Η **Άγκνια Λβόβνα Μπαρτό** (, γεννηθείσα Βόλοβα, , 4 Φεβρουαρίου 1906, Μόσχα — 1 Απριλίου 1981, Μόσχα) ήταν Ρωσίδα ποιήτρια, συγγραφέας και συγγραφέας παιδικής λογοτεχνίας.

## Βίος
Γεννήθηκε στη Μόσχα και  σπούδασε στη Σχολή Μπαλέτου. Της άρεσε η ποίηση και σύντομα άρχισε να γράφει τη δική της, προσπαθώντας να μιμηθεί την Άννα Αχμάτοβα και τον Βλαντίμιρ Μαγιακόφσκι. Διάβασε την ποίηση της τελετή αποφοίτησης της από το σχολείο μπαλέτου, όπου μεταξύ των προσκεκλημένων ήταν και ο υπουργός παιδείας (Ανατόλι Λανατσάρσκι) ο οποίος παρατήρησε ότι αντί να γίνει μπαλαρίνα, θα έπρεπε να γίνει επαγγελματίας ποιήτρια.

Παντρεύτηκε τον ποιητή Πάβελ Μπαρτό για αυτό και από τα ποιήματά τους είναι δημοσιευμένα και στα δύο ονόματα.

## Εργογραφία
Το 1925 δημοσίευσε το πρώτο της βιβλίο *Το αγόρι Wan-Lin από την Κίνα* και *Μίσκα ο μικρός κλέφτης*.  Στη συνέχεια εξέδωσε την *Πρωτομαγιά*, το 1926 *Τα Αδέλφια* και το 1928 έλαβε θετική κριτική από τον Κορνέι Τσουκόβσκι. Μετά τη δημοσίευση ενός βιβλίου με ποιητικές μινιατούρες για τα νήπια *Τα παιχνίδια*, το 1936 ξαφνικά έγινε μια από τις πιο δημοφιλείς συγγραφείς για τα παιδιά με εκατομμύρια αντίτυπα δημοσιεύσεων.

Το 1949 πήρε το βραβείο Στάλιν. Κατά την διάρκεια του Β’ Παγκοσμίου Πολέμου εργάστηκε σε ένα ορφανοτροφείο όπου και βοήθησε τους ανθρώπους να βρουν τα μέλη της οικογένειάς τους που είχαν χαθεί στον πόλεμο. Έγραψε ένα βιβλίο για αυτό το 1966. Τέλος υπήρξε και σεναριογράφος για παιδικά φιλμ.

## Παραπομπές


## Εξωτερικοί σύνδεσμοι
* Biography of Agnia Barto 

Κατηγορία:Σοβιετικοί συγγραφείς
Κατηγορία:Ρώσοι ποιητές
Κατηγορία:Συγγραφείς παιδικής και νεανικής λογοτεχνίας
Κατηγορία:Ρώσοι σεναριογράφοι
Κατηγορία:Ρώσοι μεταφραστές
Κατηγορία:Ρώσοι δημοσιογράφοι
Κατηγορία:Αποδέκτες του Τάγματος του Χαμόγελου
Κατηγορία:Νικητές βραβείου Λένιν
Στήλη της Ευδοξίας

Η **στήλη της Ευδοξίας** ήταν βυζαντινή τιμητική στήλη, η οποία ανεγέρθηκε το 403 μ.Χ.1 προς τιμήν της αυτοκράτειρας Ευδοξίας, συζύγου του Αρκαδίου (395-408).

## Περιγραφή
Η στήλη της Ευδοξίας βρισκόταν στη βορειοανατολική πλευρά του Αυγουσταίου, στο σημείο το οποίο αργότερα θα γίνει γνωστό ως Πιττάκια,2 μπροστά από το κτήριο της Συγκλήτου.3 Ήταν κατασκευασμένη από πορφυρίτη και στην κορυφή της ήταν τοποθετημένο το αργυρό άγαλμα της αυτοκράτειρας Ευδοξίας. Στο βάθρο του αγάλματος, το οποίο βρέθηκε το 1847 στο επίπεδο της παλιότερης πλατείας, σε βάθος 3 μέτρων,  κατά τη θεμελίωση του Οθωμανικού Εμπορικού Δικαστηρίου και το οποίο σήμερα φυλάσσεται στο Αρχαιολογικό Μουσείο της Κωνσταντινούπολης, αναφέρεται ότι την πρωτοβουλία για την κατασκευή είχε ο έπαρχος της πόλης Σιμπλίκιος.4 Η στήλη της Ευδοξίας γειτνίαζε με αυτή του Λέοντα Α΄.

Το κείμενο των επιγραφών αποτελείται από τέσσερις στίχους στην Ελληνική, χαραγμένους ψηλότερα και από τη λατινική επιγραφή κάτω από την ελληνική: 

## Ιστορία
Η στήλη και ιδίως η υπερβολή των εορτασμών για τα εγκαίνιά της στάθηκαν σε μεγάλο βαθμό αφορμή, ώστε να εξοριστεί για δεύτερη φορά ο τότε Πατριάρχης Κωνσταντινουπόλεως, Άγιος Ιωάννης ο Χρυσόστομος, καθώς πυροδότησαν σφοδρές αντιδράσεις και πύρινους λόγους εκ μέρους του κατά της Ευδοξίας, η οποία κατηγορήθηκε για ανηθικότητα και "διονυσιασμό". 

Γνωρίζουμε ότι το άγαλμα παρέμενε στη στήλη μέχρι τα μέσα του 6ου αιώνα, όταν ο Ιουστινιανός Α΄ το αντικατέστησε τοποθετώντας στη θέση του εκείνο της συζύγου του, Θεοδώρας.5

## Παραπομπές - Βιβλιογραφία
# Comes Marcellinus. *Chronicon*. PL (Migne), 51, σελ. 922 (http://www.documentacatholicaomnia.eu/02m/0474-0534,_Marcellinus_Comes,_Chronicum,_MLT.pdf) 
# 
# Gilbert Dagron (2001). *Η γέννηση μιας πρωτεύουσας. Η Κωνσταντινούπολη και οι θεσμοί της (330-451).* Αθήνα: Μ.Ι.Ε.Τ., σελ. 161.
# Janin, Raymond (1964), σελ. 77.
# Janin, Raymond (1964), σελ. 76.

Κατηγορία:Μνημειακές στήλες στην Κωνσταντινούπολη
Ομότιμη αναθεώρηση

thumb|upright=1.2|Κριτής του Αμερικανικού Εθνικού Ινστιτούτου Υγιείας αξιολογεί πρόταση χρηματοδότησης
**Ομότιμη αναθεώρηση** ή επίσης **αξιολόγηση από κριτές** και **αναθεώρηση από ομότιμους** (**peer review**) είναι η αξιολόγηση του έργου από έναν ή περισσότερους ανθρώπους με παρόμοια αρμοδιότητα με εκείνους που παράγουν κάποιο έργο (peers). Αποτελεί μορφή αυτορρύθμισης από καταρτισμένα μέλη ενός επαγγέλματος ή επιστήμης στο αντίστοιχο πεδίο. Οι μέθοδοι αξιολόγησης από ομότιμους κριτές χρησιμοποιούνται για τη διατήρηση των προτύπων ποιότητας, τη βελτίωση των επιδόσεων και της παροχή αξιοπιστίας. Στον ακαδημαϊκό χώρο η αξιολόγησης από ομοτίμους χρησιμοποιείται συχνά για να διαπιστωθεί η καταλληλότητα μιας επιστημονικής δημοσίευσης.

Η αναθεώρηση παίζει ιδιαίτερο ρόλο στην επιστημονική δημοσίευση. Η αξιολόγηση από ομοτίμους αφενός επικυρώνει την έρευνα και αφετέρου διαμορφώνει τη μέθοδο με την οποία μπορεί να αξιολογηθεί ένα έργο στο πλαίσιο ερευνητικών κοινοτήτων. Παρά τις κατά καιρούς επικρίσεις, η αξιολόγηση από ομότιμους εξακολουθεί να είναι η μόνη ευρέως αποδεκτή μέθοδος για την επικύρωση της έρευνας. Η χρήση ομότιμων αναθεωρητών (peer reviewers) θεωρείται απαραίτητη από επιστημονικά περιοδικά για να διαφυλάξουν το επιστημονικό τους επίπεδο. Στην πράξη, το συμβούλιο διοίκησης του περιοδικού επιλέγει αναθεωρητές που έχουν ήδη επιστημονική δραστηριότητα στην κρινόμενη δημοσίευση και οι οποίοι υποβάλουν ανώνυμα μέσω του περιοδικού τις παρατηρήσεις και ερωτήσεις του στον / στους συντάκτες της δημοσίευσης, ώστε τελικά να καταλήξουν σε απόφαση δημοσίευσης ή μη της εν λόγω εργασίας.

Ως εκπαιδευτική διαδικασία η ομότιμη αναθεώρηση περιλαμβάνει την αναθεώρηση κειμένων φοιτητών από ομότιμους με στόχο την εκδυνάμωση της κριτικής σκέψης και της δυνατότητας σύνθεσης πληροφοριών γύρω από ένα θέμα, όπως και της αξιολόγησης επιστημονικών κειμένων.

## Παραπομπές σημειώσεις

## Περαιτέρω ανάγνωση
*Mulligan, Adrian (2004). Is Peer Review in Crisis? ''Perspectives in Publishing'' 2, (August 2004), διαθέσιμο στο Elsevier.com.
Χ.Ε.Ν.

Η **Χριστιανική Αδελφότης Νεανίδων** (συντομογραφία: **Χ.Ε.Ν.**) είναι μια γυναικεία, εθελοντική, μη κερδοσκοπική, μη κυβερνητική οργάνωση, χωρίς πολιτικές διασυνδέσεις ή θρησκευτικές εξαρτήσεις, με χαρακτήρα κοινωφελή, μη κερδοσκοπικό που εργάζεται για τα ανθρώπινα δικαιώματα των γυναικών, χωρίς θρησκευτικές, εθνικές, κοινωνικές ή φυλετικές διακρίσεις. Εκπαιδεύει και προωθεί τις νέες γυναίκες σε θέσεις ηγεσίας, μεριμνά για την υγεία των γυναικών, τις ίσες ευκαιρίες, την ειρήνη, την κοινωνική δικαιοσύνη και το βιώσιμο περιβάλλον. Το όραμα της οργάνωσης παγκόσμια βασίζεται στις πανανθρώπινες αξίες της χριστιανικής ηθικής για ισότητα, δικαιοσύνη, ειρήνη, σεβασμό στο περιβάλλον, ελευθερία και ανθρώπινη αξιοπρέπεια. Εθελόντριες πλαισιωμένες από επαγγελματικά στελέχη εκπαιδεύονται, σχεδιάζουν και υλοποιούν ανάλογα προγράμματα σε πάνω απο 30 τοπικά κέντρα στην ελληνική επικράτεια. Η ελληνική Χ.Ε.Ν. είναι μέλος της παγκόσμιας γυναικείας οργάνωσης Y.W.C.A., που λειτουργεί σε 120 χώρες και περί τα 25 εκατομμύρια γυναίκες.

## Παραπομπές

## Εξωτερικοί σύνδεσμοι
*Επίσημη ιστοσελίδα

Κατηγορία:Μη κερδοσκοπικοί οργανισμοί
Κατηγορία:Χριστιανικές οργανώσεις
Κατηγορία:Οργανώσεις νέων στην Ελλάδα
Νίκος Περάκης

Ο **Νίκος Περάκης** (Αλεξάνδρεια, 11 Σεπτεμβρίου 1944) είναι Έλληνας σκηνοθέτης, σεναριογράφος και κινηματογραφικός παραγωγός γεννημένος στην Αλεξάνδρεια της Αιγύπτου.

## Βιογραφικό
Το 1945 η οικογένεια του μετακόμισε στην Αθήνα όπου και ο ίδιος μεγάλωσε. Κατόπιν σπούδασε στη Σχολή Καλών Τεχνών του Μονάχου κατά τη δεκαετία του 1960, ενώ παράλληλα εργαζόταν ως σκηνογράφος. Υπηρέτησε τη στρατιωτική του θητεία στην Τηλεόραση Ενόπλων Δυνάμεων και αργότερα επέστρεψε ξανά στη Γερμανία όπου και συνέχισε την επαγγελματική ενασχόληση του με τη σκηνογραφία, καθώς και με το σχεδιασμό παραγωγής. 

Υπήρξε ο σκηνοθέτης δημοφιλών κινηματογραφικών ταινιών όπως η *[[Λούφα και Παραλλαγή]]* το 1984 η οποία κέρδισε το βραβείο καλύτερης ταινίας στο Φεστιβάλ Κινηματογράφου Θεσσαλονίκης του 1984 καθώς και συμμετείχε στο 35ο Διεθνές Φεστιβάλ Κινηματογράφου του Βερολίνου, *[[BIOS + πολιτεία]]* το 1987, *[[Προστάτης Οικογενείας]]* το 1997, και άλλες.

## Σκηνοθεσία

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Νίκος Περάκης (προσωπικός ιστότοπος)
* Nikos Perakis στο Internet Movie Database
* Συνέντευξη του Νίκου Περάκη στο περιοδικό Αθηνόραμα (2011)
* Συνέντευξη του Νίκου Περάκη στο περιοδικό Διάβαση (2015)

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες της Αιγύπτου
Αριστείδης Καρύδης-Φουκς

Ο **Αριστείδης Καρύδης-Φουκς** (εναλλακτικά *Fuchs* ή *Φουξ*, Δρέσδη 1929 - Αθήνα 21 Απριλίου 1998) ήταν Ελληνογερμανός κινηματογραφιστής και μοντέρ, που κατά κύριο λόγο εργάστηκε στον ελληνικό κινηματογράφο, αλλά  και σε ξένες παραγωγές που γυρίζονταν στην Ελλάδα. Κατέγραψε συμμετοχές σε ταινίες ως ηθοποιός, ως βοηθός σκηνοθέτη  και ως σκηνοθέτης. Υπήρξε επίσης διευθυντής του Θεατρικού Μουσείου.

## Βιογραφία
Ο πατέρας του ήταν Έλληνας και η μητέρα του Γερμανίδα. Σπούδασε κινηματογράφο στη Βιέννη. Σε νεαρή ηλικία -στα 14 του χρόνια- ήρθε στην Ελλάδα, όπου και εγκαταστάθηκε μόνιμα. Η πρώτη εταιρεία που εργάστηκε ήταν η Φίνος Φιλμ, στην οποία αρχικά εργαζόταν ως οπερατέρ και φωτογράφος, με πρώτη δουλειά την ταινία του Αλέκου Σακελλάριου, *[[Τελευταία αποστολή (ταινία, 1949)|Τελευταία αποστολή]]*. Στην ταινία *[[Εκείνες που δεν πρέπει ν' αγαπούν]]* ήταν διευθυντής φωτογραφίας, θέση που διατήρησε στη Φίνος Φιλμ για ακόμη 17 ταινίες, μεταξύ των οποίων *[[Ο γρουσούζης]]*, *[[Το σωφεράκι]]*, *[[Η ωραία των Αθηνών]]* και *[[Ούτε γάτα ούτε ζημιά (ταινία)|Ούτε γάτα ούτε ζημιά]]*.

Στις δεκαετίες του '50 και του '60 υπήρξε διευθυντής φωτογραφίας για τις κινηματογραφικές εταιρείες Ανζερβός και Δαμασκηνός - Μιχαηλίδης. Στην τελευταία μάλιστα συνέδεσε το όνομά του με μεγάλες εμπορικές επιτυχίες, όπως μεταξύ άλλων οι ταινίες *[[Χτυποκάρδια στο θρανίο]]*, *[[Γάμος αλά Ελληνικά (ελληνική ταινία)|Γάμος αλά ελληνικά]]*, *[[Η σωφερίνα]]* και το *[[Έγκλημα στα παρασκήνια]]*, μια ταινία του Ντίνου Κατσουρίδη με την οποία κέρδισε το Α' βραβείο φωτογραφίας στο Φεστιβάλ Κινηματογράφου Θεσσαλονίκης του 1960. Έχει συμμετάσχει σε πάνω από 100 ταινίες.

Σκηνοθέτησε δύο ταινίες, τις *[[Θρίαμβος (ταινία)|Θρίαμβος]]* (μαζί με τον Αλέκο Αλεξανδράκη) και *[[Η Αθήνα μετά τα μεσάνυχτα]]*. Συμμετείχε συγγραφικά στο συλλογικό έργο *Γιώργος Τζαβέλλας*.

## Φιλμογραφία

## Διακρίσεις
*Α' Βραβείο Φωτογραφίας Φεστιβάλ Κινηματογράφου Θεσσαλονίκης: *[[Έγκλημα στα παρασκήνια]]*.
*Βραβείο Φωτογραφίας από την εφημερίδα ''Εμπρός'': *[[Νεκρή πολιτεία]]*.
*Βραβείο Φωτογραφίας Φεστίβαλ Παναμά: *[[Τρικυμία μιας καρδιάς]]*.

## Προσωπική ζωή
Ήταν αδελφός του μαέστρου Μιλτιάδη Καρύδη. Υπήρξε νυμφευμένος με την ηθοποιό Μάρω Κοντού.

## Θέατρο

* Θεατρικές παραστάσεις στις οποίες ο Α. Καρύδης-Φουκς επιμελήθηκε τους φωτισμούς

## Παραπομπές


Κατηγορία:Έλληνες γερμανικής καταγωγής
Κατηγορία:Έλληνες κινηματογραφιστές
Κατηγορία:Έλληνες μοντέρ
Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Ηνωμένες Πολιτείες της Λατινικής Αφρικής

Οι **Ηνωμένες Πολιτείες της Λατινικής Αφρικής** (γαλλικά: *Les États-Unis de l'Afrique Latine*, πορτογαλικά: *Estados Unidos da África Latina*, ισπανικά: *Estados Unidos de África Latina*) ήταν μία προτεινόμενη ένωση από χώρες της Κεντρικής Αφρικής που ομιλούσαν τις Ρομανικές γλώσσες. Η πρώτη πρόταση έγινε τον Μάιο του 1957.

Οι προτεινόμενες χώρες ήταν η Ανγκόλα, η Λαϊκή Δημοκρατία του Κονγκό, η Ρουάντα, το Μπουρούντι, η Δημοκρατία του Κονγκό, η Κεντροαφρικανική Δημοκρατία, το Τσαντ, το Γαλλόφωνο Κομμάτι του Καμερούν, η Γκαμπόν και η Ισημερινή Γουινέα.

## Παραπομπές


Κατηγορία:Αφρική
Κατηγορία:Διεθνείς οργανισμοί
Πολιτική της Αλβανίας

Η Αλβανία είναι μια κοινοβουλευτική αντιπροσωπευτική δημοκρατία, στην οποία ο Πρωθυπουργός είναι ο επικεφαλής της κυβέρνησης. Η εκτελεστική εξουσία ασκείται από την κυβέρνηση και η νομοθετική από την κυβέρνηση και το κοινοβούλιο. Από το 1991, όταν και εισήχθη το πολυκομματικό σύστημα, η πολιτική σκηνή κυριαρχείται από το Δημοκρατικό και το Σοσιαλιστικό Κόμμα. Οι βουλευτικές εκλογές στην Αλβανία πραγματοποιούνται κάθε τέσσερα έτη.

## Εκτελεστική εξουσία
Ο αρχηγός του κράτους στην Αλβανία είναι ο Πρόεδρος της Δημοκρατίας. Ο Πρόεδρος εκλέγεται για μία πενταετή θητεία από το Κοινοβούλιο με μυστική ψηφοφορία, στην οποία απαιτείται μια πλειοψηφία των δύο τρίτων των βουλευτών. Ο Πρόεδρος έχει την εξουσία να εγγυάται την τήρηση του συντάγματος και των νόμων, να είναι ο αρχηγός των ενόπλων δυνάμεων, να ασκεί καθήκοντα του κοινοβουλίου, όταν αυτό δεν λειτουργεί, και να διορίζει τον πρωθυπουργό. Ο σημερινός Πρόεδρος είναι ο Ιλιρ Μετα, ο οποίος εκλέχτηκε στις 2019.

Το υπουργικό συμβούλιο (κυβέρνηση) έχει, ωστόσο, το μεγαλύτερο μέρος της εκτελεστικής δύναμης. Οι υπουργοί ορίζονται από τον Πρόεδρο, έπειτα από σύσταση του πρωθυπουργού. Η κυβέρνηση θα πρέπει να έχει και την εμπιστοσύνη του κοινοβουλίου.

## Νομοθετική εξουσία

Το Κοινοβούλιο της Αλβανίας είναι το νομοθετικό σώμα της χώρας. Στο εσωτερικό του υπάρχουν 140 βουλευτές, από τους οποίους οι 100 εκλέγονται άμεσα από τους ψηφοφόρους και οι 40 επιλέγονται από τα κόμματά τους βάσει της αναλογικής αντιπροσώπευσης. Ο Πρόεδρος της Βουλής συνεπικουρείται στο έργο του από δύο Αντιπροέδρους. Στο Κοινοβούλιο υπάρχουν 15 μόνιμες επιτροπές.

## Δικαστική εξουσία
Το δικαστικό σύστημα της Αλβανίας αποτελείται από ένα Συνταγματικό Δικαστήριο, ένα Ακυρωτικό Δικαστήριο, Εφετεία και Περιφερειακά Δικαστήρια. Το εννέα μέλη του Συνταγματικού Δικαστηρίου διορίζονται από το Κοινοβούλιο για εννιαετή θητεία. Έργο τους είναι η ερμηνεία του συντάγματος, η συνταγματικότητα των νόμων και η επίλυση των διαφωνιών μεταξύ των τοπικών και των ομοσπονδιακών αρχών. Ο Πρόεδρος της Δημοκρατίας προεδρεύει του Ανώτατου Συμβουλίου της Δικαιοσύνης, έχοντας την εξουσία να διορίζει και να απομακρύνει δικαστές.

## Παραπομπές
Λατινοαμερικανικό Κοινοβούλιο

thumb|Χώρες μέλη του Λατινοαμερικανικού κοινοβουλίου
Το **Κοινοβούλιο της Λατινικής Αμερικής** (*Parlatino*), είναι ένα περιφερειακή, μόνιμη οργάνωση που αποτελείται από τις χώρες της Λατινικής Αμερικής και της Καραϊβικής. Πρόκειται για μια συμβουλευτική συνέλευση παρόμοια με τις αρχές του Ευρωπαϊκού Κοινοβουλίου. Επί του παρόντος, το ίδρυμα εξετάζεται να γίνει το νομοθετικό όργανο της **Κοινότητας Κρατών της Λατινικής Αμερικής και της Καραϊβικής**.

## Προέλευση, εντολές, αρχές και σκοποί
Το Κοινοβούλιο της Λατινικής Αμερικής (*Parlatino*) δημιουργήθηκε το 1964. Η τρέχουσα θητεία της προέρχεται από τη Συνθήκη της Ιδρυματοποίησης που κυρώθηκε στις 16 Νοεμβρίου 1987. Εδρεύει στην Πόλη του Παναμά όπου το *Parlatino* έχει 23 έδρες των κοινοβουλίων των κρατών, καθένα από τα οποία στέλνει σε αυτό 12 υποψήφιους πληρεξούσιους. Οι πληρεξούσιοι πρέπει να αντιπροσωπεύουν τις απόψεις των μητρικών τους κοινοβουλίων και να λαμβάνουν υπόψη τις αρχές του Κοινοβουλίου οι οποίες περιλαμβάνουν την υπεράσπιση της δημοκρατίας της Λατινικής Αμερικής. Οι σκοποί του *Parlatino* είναι: 
* Για την προώθηση, των ανθρωπίνων δικαιωμάτων και της οικονομικής και κοινωνικής ανάπτυξης.
* Για να διατηρούν και να καλλιεργούν σχέσεις με άλλες γεωγραφικές κοινοβούλια (όπως το Ευρωπαϊκό Κοινοβούλιο, καθώς και διεθνείς οργανισμοί)?
* Να προωθήσει την αυτοδιάθεση και την άμυνα ενάντια στον ιμπεριαλισμό και την αποικιοκρατία.

## Μέλη

*
*
*
*
*
*
*
*

*
*
*
*
*
*
*
*

*
*
*
*
*
*
*

Κατηγορία:Διεθνείς οργανισμοί
Κατηγορία:Λατινική Αμερική
Κατηγορία:Οικονομικές ενώσεις
Μάρλον Τζέιμς

Ο **Μάρλον Τζέιμς** (αγγ.: *Marlon James*) είναι Τζαμαϊκανός συγγραφέας.

Γεννήθηκε στις 24 Νοεμβρίου 1970) από γονείς αστυνομικούς. Η μητέρα του αργότερα έγινε ντετέκτιβ και ο πατέρας του νομικός. Σπούδασε Γλώσσα και Λογοτεχνία στο Πανεπιστήμιο των Δυτικών Ινδιών, από το οποίο αποφοίτησε το 1991. Το 2006 πήρε μάστερ στην δημιουργική συγγραφή από το Πανεπιστήμιο Wilkes.

Έχει δημοσιεύσει τρία μυθιστορήματα: *John Crow's Devil* (2005), *The Book of Night Women* (2009) και *A Brief History of Seven Killings* (2014), με το οποίο κέρδισε το Βραβείο Μπούκερ 2015. Ζει στη Μινεάπολη και διδάσκει λογοτεχνία στο Κολέγιο Macalester

## Έργα
**John Crow's Devil* (2005)
**The Book of Night Women* (2009)
***Η σύντομη ιστορία επτά φόνων**  - (A Brief History of Seven Killings), (2014), *(ελλ. μτφ. Παναγιώτης Τομάρας για τις εκδ. "Αίολος", 2016 <small>ISBN 978 960 521 257 5</small>)*. Το μυθιστόρημα τιμήθηκε με το βραβείο «Μπούκερ» για το 2015.

## Παραπομπές


## Εξωτερικοί σύνδεσμοι
* 

Κατηγορία:Τζαμαϊκανοί μυθιστοριογράφοι
Φόρουμ της Μαύρης Θάλασσας για τις Εταιρικές Σχέσεις και τον Διάλογο

thumb|280px|Μέλη του Φόρουμ της Μαύρης Θάλασσας

Η εναρκτήρια συνεδρίαση του **Φόρουμ της Μαύρης Θάλασσας Πόντου για εταιρικές σχέσεις και διάλογο** (BSF) πραγματοποιήθηκε στις 4 με 6 Ιουνίου το 2006 στο Βουκουρέστι. Το Φόρουμ είναι μια πρωτοβουλία της Ρουμανίας, η οποία αρχικά σήμαινε να κατέχει ετήσιες συνόδους προεδρικό επίπεδο (οι τόποι εκ περιτροπής μεταξύ των συμμετεχουσών χωρών) και συνάντηση θεματικές ή κλαδικές συνεργασίας κατά τη διάρκεια της εν λόγω ετήσια διαστήματα. Το Forum δεν έχει ως στόχο να δημιουργήσει νέα περιφερειακά όργανα, αλλά να μετατραπεί σε μια τακτική διαδικασία διαβούλευσης μεταξύ των χωρών της ευρύτερης περιοχής της Μαύρης Θάλασσας (οριζόμενο ως το Νότιο Καύκασο μέχρι την Κασπία Θάλασσα) και μεταξύ αυτής της ομάδας χωρών και διεθνών οργανισμών, όπως ως Ευρωπαϊκή Ένωση. Μετά την εναρκτήρια σύνοδο κορυφής, υπάρχουν άλλες κορυφές είχαν προγραμματιστεί.

Μετά Ρουμανία και η Βουλγαρία εντάχθηκαν στην ΕΕ το Φόρουμ μπορεί να γίνει με την πρωτοβουλία της ΕΕ για τη συνεργασία με τη Μαύρη Θάλασσα και την Κασπία αναφέρει παρόμοια με τη Βόρεια Διάσταση πρωτοβουλία για τις σκανδιναβικές χώρες και τα κράτη της Βαλτικής Θάλασσας.

## Μέλη
Οι πρόεδροι Τραϊάν Μπασέσκου της Ρουμανίας, Βλαντιμίρ Βορόνιν της Μολδαβίας, Βίκτορ Γιουστσένκο της Ουκρανίας , Μιχαήλ Σαακασβίλι της Γεωργίας, Ρομπέρτ Κοτσαριάν της Αρμενίας, Ιλχάμ Αλίγιεφ του Αζερμπαϊτζάν, ένας υπουργός Επικρατείας της Τουρκίας και ένας εκπρόσωπος της Βουλγαρίας υπέγραψαν κοινή δήλωση κατά την εναρκτήρια σύνοδο της το BSF. Ενώθηκαν με ανώτερους αξιωματούχους από τις Ηνωμένες Πολιτείες, το ΝΑΤΟ, ΕΕ, κ.λπ.

;Μέλη:
*
*
*
*
*
*
;Παρατηρητές:
*
*

Κατηγορία:Διεθνής οικονομική
Σύλλογος Ελλήνων Ολυμπιονικών

Ο **Σύλλογος Ελλήνων Ολυμπιονικών** είναι αθλητικός σύλλογος και ιδρύθηκε το 1985 από τους ολυμπιονίκες Γιώργο Ρουμπάνη και Δημήτρη Θανόπουλο.
Το 2014 πρόεδρος του συλλόγου εξελέγη η ολυμπιονίκης Βούλα Κοζομπόλη η οποία διαδέχθηκε τον Δημοσθένη Ταμπάκο.
Τον Φεβρουάριο του 2018 η Βούλα Κοζομπόλη επανεξελέγη στη θέση της προέδρου για τρίτη συνεχόμενη θητεία  Από τον Φεβρουάριο του 2020 πρόεδρος ήταν η Ευαγγελία (Εύη) Μωραϊτίδου και από τις 17-03-2022 πρόεδρος εξελέγη η Σταυρούλα (Βούλα) Ζυγούρη η οποία επενεξελέγη στις 06-03-2024 για δεύτερη θητεία.

Συστεγαζόταν στο Ινστιτούτο των Ελληνικών Μύλων στο διατηρητέο κτήριο της Οδού Ασωμάτων 45 το οποίο υπάγεται στο Υπουργείο Πολιτισμού. ενώ η έδρα του πλέον έχει μεταφερθεί στο Υπουργείο Παιδείας και Θρησκευμάτων, Ανδρέα Παπανδρέου 37, στο Μαρούσι Αττικής.

## Δράσεις
Ο σύλλογος Ελλήνων Ολυμπιονικών δραστηριοποιείται σε πλείστες δράσεις κοινωνικού χαρακτήρα, που έχουν να κάνουν με την προαγωγή του Αθλητισμού, του Πολιτισμού και της Υγείας.

## Διατελέσαντες πρόεδροι
Μεταξύ των σημαντικών Ολυμπιονικών που έχουν ηγηθεί του Συλλόγου Ελλήνων Ολυμπιονικών ήταν ο Πέτρος Γαλακτόπουλος, ο Τάσος Μπουντούρης, η Νίκη Μπακογιάννη, ο Παναγιώτης Φασούλας, ο Γιώργος Σιγάλας, ο Δημοσθένης Ταμπάκος, η Βούλα Κοζομπόλη, η Ευαγγελία (Εύη) Μωραϊτίδου και η Σταυρούλα (Βούλα) Ζυγούρη

## Δείτε ακόμα
* Σπίτι με τις Καρυάτιδες

## Παραπομπές


## Εξωτερικοί σύνδεσμοι
* Σύλλογος Ελλήνων Ολυμπιονικών
*Το επίσημο προφίλ του συλλόγου στο Facebook
* Η επίσημη σελίδα του συλλόγου στο Facebook

Κατηγορία:Αθλητικοί σύλλογοι
*
Κυβέρνηση της Αυστρίας

Η **Αυστριακή Ομοσπονδιακή Κυβέρνηση** () είναι συλλογικό όργανο, που μαζί με τον Πρόεδρο της Αυστρίας, ασκεί την εκτελεστική εξουσία στη Δημοκρατία της Αυστρίας. Αποτελείται από τον Καγκελάριο, ο οποίος προεδρεύει της κυβέρνησης, τον Αντικαγκελάριο και τους υπουργούς.

## Λειτουργία

Η κυβέρνηση πραγματοποιεί συχνά σχεδιασμένες συνεδριάσεις, οι οποίες ονομάζονται *Συμβούλιο των Υπουργών* (Ministerrat). Ο Καγκελάριος προεδρεύει των συμβουλίων χωρίς ωστόσο να έχει το δικαίωμα να αποφασίζει δίχως τη συγκατάθεση των υπουργών. Το συμβούλιο εγκρίνει νομοθετήματα με την παρουσία τουλάχιστον των μισών από τα μέλη του, ενώ εισαγάγει νομοσχέδια στο Εθνικό Συμβούλιο. Κάθε ομοσπονδιακός υπουργός είναι αρμόδιος για το υπουργείο του και μπορεί να υποστηριχθεί στο έργο του από έναν ή περισσότερους υφυπουργούς. Οι υφυπουργοί, όμως, δεν θεωρούνται μέλη της κυβέρνησης και δεν έχουν δικαίωμα ψήφου κατά τη διάρκεια των υπουργικών συμβουλίων.

## Παρούσα κυβέρνηση
Η σημερινή κυβέρνηση της Αυστρίας έχει δημιουργηθεί από ένα συνασπισμό κομμάτων, διαμορφωμένος από το αριστερό Σοσιαλιστικό Δημοκρατικό Κόμμα της Αυστρίας (SPÖ) και το δεξιό Αυστριακό Λαϊκό Κόμμα (ÖVP). Διορίστηκε στις 16 Δεκεμβρίου 2013 από τον Πρόεδρο Χάιντς Φίσερ ως αποτέλεσμα των εκλογών του Σεπτεμβρίου του 2013.

Τα σημερινά μέλη του είναι:

## Παραπομπές


## Εξωτερικοί σύνδεσμοι

* Αυστριακή Ομοσπονδιακή Κυβέρνηση

Κατηγορία:Πολιτική της Αυστρίας
Κεντρική Ασιατική Ένωση

Η **Κεντρική Ασιατική Ένωση** προτάθηκε από τον Πρόεδρο του Καζακστάν, Νουρσουλτάν Ναζαρμπάγιεφ στις 26 Απριλίου 2007, προκειμένου να δημιουργηθεί μια οικονομική και πολιτική ένωση παρόμοια με εκείνη της ΕΕ που περιλαμβάνει τις πέντε πρώην σοβιετικές δημοκρατίες της Κεντρικής Ασίας, το Καζακστάν, το Κιργιστάν, το Τατζικιστάν, το Τουρκμενιστάν και το Ουζμπεκιστάν.

Μέχρι στιγμής οι πρόεδροι του Καζακστάν και την Κιργιζία έχουν υπογράψει μια συμφωνία για τη δημιουργία ενός "Διεθνούς Ανώτατου Συμβουλίου» μεταξύ των δύο κρατών. Επιπλέον, το Καζακστάν, το Ουζμπεκιστάν και το Κιργιστάν έχουν υπογράψει συνθήκη της αιώνιας φιλίας. Επίσης το Καζακστάν και το Ουζμπεκιστάν έχουν αποφασίσει να δημιουργήσουν μια ζώνη ελεύθερου εμπορίου.

Αν και η προτεινόμενη ένωση έχει την υποστήριξη των προέδρων του Καζακστάν, της Κιργιζίας και το Τατζικιστάν, ήταν εντελώς απορριφθεί από το Ουζμπεκιστάν και τον προέδρου του Ισλάμ Καρίμοφ.

## Μέλη

## Πηγές
"In the region, we share economic interest, cultural heritage, language, religion, and environmental challenges, and face common external threats. The founding fathers of the European Union could only wish they had so much in common. We should direct our efforts towards closer economic integration, a common market and a single currency."

## Παραπομπές


Κατηγορία:Οικονομικές ενώσεις
Κατηγορία:Διεθνείς οργανισμοί με έδρα την Ασία
Hellas Online

Η **Hellas Online** (**HOL**) ήταν ένας από τους κορυφαίους παρόχους υπηρεσιών σταθερής τηλεφωνίας στην Ελλάδα, μέλος του ομίλου Intracom από το 2006 και ήταν από τους πρώτους εναλλακτικούς παρόχους στην Ελλάδα που προσέφερε Σταθερή Τηλεφωνία και υπηρεσίες Διαδικτύου. Τον Αύγουστο του 2014 η HOL είχε 531.563 συνδρομητές.

Η *Hellas Online* ιδρύθηκε το 1993 και πρόσφερε υπηρεσίες dial-up στο λεκανοπέδιο Αττικής. Η τηλεφωνική υπηρεσία επεκτάθηκε στην υπόλοιπη Ελλάδα χρησιμοποιώντας τηλεφωνικούς αριθμούς. Το 2006 αποκτήθηκε από την Intracom και επέκτεινε τις υπηρεσίες της ώστε να περιλαμβάνει ευρυζωνικές υπηρεσίες ADSL και SHDSL. Το 2007 απέκτησε το 100% της *Attica Telecom*, που ήταν ο μεγαλύτερος πάροχος υπηρεσιών οπτικών ινών στην Αθήνα και τον Ιούνιο του ίδιου έτους δημιούργησε μια στρατηγική συνεργασία με την Vodafone Ελλάδας.

Τον Ιούνιο του 2008, η Hellas Online συγχωνεύθηκε με την Unibrain, μια εταιρεία εισηγμένη στο Χρηματιστήριο Αθηνών.

Το 2014 η Vodafone πήρε πλειοψηφικό πακέτο μετοχών της HOL το οποίο έφτασε στο 100% και μετά από δύο χρόνια, απορροφήθηκε πλήρως από την ίδια την Vodafone.

## Δίκτυο
Η Hellas Online διέθετε και λειτουργούσε δίκτυο οπτικών ινών περίπου 3.500 χιλιομέτρων (Νοέμβριος 2008). Το βασικό του δίκτυο ήταν το δεύτερο μεγαλύτερο στην Ελλάδα μετά από τον ΟΤΕ που ήταν ο φορέας εκμετάλλευσης των εγκαταστάσεων.

Μέσω των σημείων παρουσίας που βρισκόταν σε φυσική συνεγκατάσταση σε αδεσμοποίητους τοπικούς βρόχους η HOL προσέφερε εκτεταμένη πληθυσμιακή κάλυψη στις μητροπολιτικές περιοχές των δύο μεγαλύτερων πόλεων της Ελλάδας, της Αθήνας (πάνω από 80%) και της Θεσσαλονίκης (πάνω από 70%), και σημαντική πληθυσμιακή κάλυψη στην υπόλοιπη Ελλάδα.

Το εκτεταμένο ιδιόκτητο δίκτυο οπτικών ινών της Hellas Online συνέδεε τις τρεις μεγάλες ελληνικές πόλεις της Αθήνας, της Θεσσαλονίκης και της Πάτρας και κάλυπτε σημαντικά τμήματα των πιο πυκνοκατοικημένων περιοχών της Ελλάδας.

Το δίκτυο της Hellas Online παρείχε σύνδεση υψηλής χωρητικότητας μεταξύ των κέντρων δεδομένων και των ιστοτόπων του, επιτρέποντας έτσι στην Hellas Online να αναβαθμίσει το εύρος ζώνης με αποδοτικό κόστος στους αδεσμοποίητους τοπικούς βρόχους χωρίς να χρειαστεί να μισθώσει δυναμικό από τον ΟΤΕ, ενώ σε ορισμένες περιπτώσεις, τη δική της ελεύθερη χωρητικότητα σε άλλους ελληνικούς ή διεθνείς τηλεπικοινωνιακούς φορείς.

## Υπηρεσίες
Η Hellas Online προσέφερε στους εγχώριους και εταιρικούς πελάτες, ένα πλήρες φάσμα ευρυζωνικών προϊόντων, που περιελάμβανε υπηρεσίες Διαδικτύου, υπηρεσίες σταθερής τηλεφωνίας και ένα συνδυασμό των δύο. Το 2009, η *HOL* εγκαινίασε μια υπηρεσία IPTV με πρόσβαση σε δωρεάν κανάλια, ειδήσεις, πληροφορίες, μουσική, παιδικά και αθλητικά γεγονότα από όλο τον κόσμο και περιεχόμενο σε υψηλή ευκρίνεια (HD).

## Παραπομπές


Κατηγορία:Τηλεπικοινωνιακές επιχειρήσεις της Ελλάδας
Κατηγορία:Ελληνικά εμπορικά σήματα